Toshkent davlat yuridik universiteti Fransiya bilan hamkorlikni yo‘lga qo‘yishi mumkin

Fransiya elchisi Jak-Anri Els o‘zbek-fransuz huquqiy hamkorligini muhokama qilish maqsadida O‘zbekiston Respublikasi Adliya vaziri Nig‘matilla Yo‘ldoshev bilan uchrashdi. Bu haqda UzDaily nashri xabar berdi.

Uchrashuv davomida  ikki tomonning har taraflama huquqiy hamkorligi (mutaxassislarning ikki tomonlama tashriflari), shuningdek, Yevropa miqyosidagi hamkorlik (O‘zbekistonda sud-huquq islohotiga yordam bo‘yicha Yevropa ittifoqi loyihasida Fransiyadan ikki magistratning ishtiroki) tasdiqlandi.
Asosiy e’tibor inson huquqlari borasida tajriba almashinuviga qaratildi. Huquqiy hamkorlik akademik yo‘nalishni ham o‘z ichiga oladi, deb xabar berdi Toshkentdagi Fransiya diplomatik missiyasi matbuot xizmati.
Shuningdek, Toshkent davlat yuridik universiteti va Fransiya universiteti o‘rtasida hamkorlik haqida kelishuv imzolanishi rejalashtirildi.
Uchrashuvda 2014-yil 14—21-yanvar kunlari O‘zbekiston Respublikasi Oliy sudi raisi Bo‘ritosh Mustafoyev boshchiligidagi delegatsiyaning Fransiyaga tashrifi bilan bog‘liq huquqiy hamkorlik istiqbollari muhokama qilindi.
Eslatib o‘tamiz, janob Jak-Anri Els 2013-yil 4-oktabr kuni Fransiyaning O‘zbekistondagi favqulodda va muxtor elchisi etib tayinlangan edi.